CELEX: 62016TA0703
Language: el
Date: 2017-12-13 00:00:00
Title: Υπόθεση T-703/16 RENV: Απόφαση του Γενικού Δικαστηρίου της 13ης Δεκεμβρίου 2017 — CJ κατά ECDC (Υπαλληλική υπόθεση — Συμβασιούχοι υπάλληλοι — Σύμβαση ορισμένου χρόνου — Πρόωρη καταγγελία της συμβάσεως — Άρθρο 47, στοιχείο β', σημείο ii, του ΚΛΠ — Όροι της καταγγελίας — Ευθύνη — Ηθική βλάβη)

5.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/22
            
         Απόφαση του Γενικού Δικαστηρίου της 13ης Δεκεμβρίου 2017 — CJ κατά ECDC
   (Υπόθεση T-703/16 RENV) (1)
   
   ((Υπαλληλική υπόθεση - Συμβασιούχοι υπάλληλοι - Σύμβαση ορισμένου χρόνου - Πρόωρη καταγγελία της συμβάσεως - Άρθρο 47, στοιχείο β', σημείο ii, του ΚΛΠ - Όροι της καταγγελίας - Ευθύνη - Ηθική βλάβη))
   (2018/C 042/31)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: CJ (εκπρόσωπος: Β. Κόλιας, δικηγόρος)
   
      Καθού: Ευρωπαϊκό Κέντρο Πρόληψης και Ελέγχου των Νόσων (ECDC) (εκπρόσωποι: J. Mannheim και A. Daume, επικουρούμενοι από τους D. Waelbroeck και A. Duron, δικηγόρους)
   
      Αντικείμενο
   
   Αίτημα βάσει του άρθρου 270 ΣΛΕΕ για την αποζημίωση της ζημίας που ο προσφεύγων υποστηρίζει ότι υπέστη λόγω της αποφάσεως του διευθυντή του ECDC η οποία του κοινοποιήθηκε στις 24 Φεβρουαρίου 2012 και με την οποία καταγγέλθηκε πρόωρα η σύμβαση εκτάκτου υπαλλήλου του προσφεύγοντος.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Το Ευρωπαϊκό Κέντρο Πρόληψης και Ελέγχου των Νόσων (ECDC) υποχρεούται να καταβάλει στον CJ 2 000 ευρώ ως χρηματική ικανοποίηση για την ηθική βλάβη που υπέστη.
            
         
               2)
            
            
               Κατά τα λοιπά απορρίπτει την προσφυγή στην υπόθεση F-161/12.
            
         
               3)
            
            
               Ο CJ και το ECDC φέρουν τα δικαστικά έξοδα στα οποία υποβλήθηκαν στο πλαίσιο της αρχικής δίκης ενώπιον του Δικαστηρίου Δημόσιας Διοίκησης της Ευρωπαϊκής Ένωσης στην υπόθεση F-161/12, της αναιρετικής δίκης στην υπόθεση T-370/15 P, καθώς και της παρούσας αναιρετικής διαδικασίας.
            
         
      (1)  EE C 311 της 21.9.2015.